Is-Segretarju Ġenerali tal-Partit Popolari Ewropew, Simon Busuttil qal li "għat-tieni xahar konsekuttiv Malta sabet ruħha fuq l-aġenda tal-Parlament Ewropew (EPP), mhux għax l-affarijiet sejrin sew imma għax mhumiex." Dan intqal minn Busuttil fid-dawl ta' vot fuq riżoluzzjoni mill-EPP stess dwar is-saltna tad-dritt f'Malta. Ir-riżoluzzjoni tħeġġeġ lill-Gvern Malti biex juża r-riżorsi kollha meħtieġa u jġib quddiem il-ġustizzja mhux biss kull individwu implikat fil-qtil ta' Daphne Caruana Galizia, iżda wkoll dawk implikati fil-każijiet l-oħra kollha li bħalissa qed jiġu investigati jew irrappurtati u li kienet ħarġet għad-dawl qabel il-qtil tagħha. Posted by Simon Busuttil on Wednesday, 28 April 2021 Il-Partit Popolari Ewropej fi stqarrija qal li jemmen li x-xogħol ta' Daphne Caruana Galizia kien essenzjali fil-kxif tal-korruzzjoni f'Malta u li żviluppi reċenti fuq investigazzjonijiet relatati "jaffermaw l-importanza kbira ta' midja indipendenti u soċjetà ċivili attiva bħala pilastri fundamentali tal-ġustizzja, demokrazija u l-istat tad-dritt" Skont l-EPP, l-Parlament Ewropew illum se jemfasizza fuq "l-iżviluppi inkwetanti f'Malta li wasslu għal theddid serju u persistenti fuq is-saltna tad-dritt, id-demokrazija u d-drittijiet fundamentali, inkluż theddid għal-libertà tal-midja u ndħil politiku fl-indipendenza tal-infurzar tal-liġi u l-ġudikatura."